கிரேக்க பாக்திரியா பேரரசு

கிரேக்க-பாக்திரியா பேரரசு (Greco-Bactrian Kingdom) ஹெலனிய காலத்தில்   அலெக்சாண்டரின் மறைவுக்குப் பின்னர் கிரேக்கப் பேரரசை கி மு 323 முதல் கி மு 31 முடிய,  அவரது படைத்தலைவர்கள் பங்கிட்டுக் கொண்டு ஆட்சி செய்த பகுதிகளில் ஒன்றாகும்.

கிரேக்க-பாக்திரியா நாட்டின் தோற்றம்

செலூக்கியப் பேரரசின் பாக்திரியா பகுதிகளின் ஆளுநராக இருந்த டயடோட்டஸ், கி மு 250இல் கிரேக்க பாக்திரியா பகுதிகளின் மன்னராகத் தானே அறிவித்துக் கொண்டார்.
டயடோட்டஸ் தனது இராச்சியத்தைக் கிழக்கிலும், மேற்கிலும் விரிவாக்கினார். கிரேக்க பாக்திரியா பேரரசின் தலைநகராக பாக்திரியாவின்  பால்க்   நகரம் விளங்கியது.

கிரேக்க பாக்திரியா நாட்டின் பரப்புகள்
கிரேக்க பாக்திரிய நாடு, தற்கால பாரசீகம், ஆப்கானித்தான், பாக்கித்தான், கசகஸ்தான், கிர்கிஸ்தான், தஜிகிஸ்தான், துர்க்மெனிஸ்தான், உஸ்பெகிஸ்தான் மற்றும் பாக்கித்தானின் வடமேற்கு எல்லைப்புற மாகாணத்தின் மற்றும் சீனாவின் சிஞ்சியாங் மாகாணத்தின் சில பகுதிகளை கொண்டிருந்தது.

மொழிகளும், சமயங்களும்
கிரேக்க பாக்திரியா பேரரசில் மக்கள் கிரேக்கம், பாக்திரியம், பழைய அரமேயம், சோக்டியன் மொழி மற்றும் பார்த்திய மொழிகளைப் பேசியும்; பண்டைய கிரேக்க சமயம், சரத்துஸ்திர சமயம் மற்றும் பௌத்த சமயங்களையும் பின்பற்றினர்.

வீழ்ச்சி
கி மு 125இல் சிதியர்கள் கிரேக்க பாக்திரியா பேரரசை வீழ்த்தி சிதியப் பேரரசை நிறுவினர்.

கிரேக்க பாக்திரியா மன்னர்கள்
 முதலாம் டயடோட்டஸ் கி மு 250–240
 இரண்டாம் டயடோட்டஸ் கி மு 240–230
 முதலாம் யுதிடெமஸ் கி மு 223-200  
 முதலாம் டெமிட்ரிஸ் கி மு 200–180  
 இரண்டாம்  யுதிடெமஸ் கி மு 180 - 185 
 முதலாம் ஆண்டிமச்சூஸ் கி மு  185–170 BC
 முதலாம் பாந்தலியன்  கி மு 190- 180) 
 முதலாம் அப்போல்லோடோட்டஸ் கி மு  180–160
 இரண்டாம் ஆண்டிமசூஸ் கி மு 160–155
 இரண்டாம் டெமிட்ரிஸ் கி மு 155–150
 மெனாண்டர் கி மு  155–130
 முதலாம் இயூக்ரெடைடிஸ் கி மு  170
 பாக்தியாவின் பிளாட்டோ கி மு 166 
 இரண்டாம் இயூக்ரெடைடிஸ்  கி மு 145–140
 ஹெலியொகிலிஸ் கி மு  145–130

பாக்திரியாவில் கிரேக்கப் பண்பாடு பரவல்
கிரேக்கர்கள் ஆண்ட பாக்திரியா பேரரசில் கிரேக்கக் கட்டிடக் கலை, போர்க்கலை நன்கு பரவியது. புத்தரின் சிலைகள்,பௌத்த மடாலயங்கள் கிரேக்க கட்டிட கலைநயத்தில் வடிவமைக்கப்பட்டது.

இதனையும் காண்க
 செலூக்கியப் பேரரசு
 இந்தோ கிரேக்க நாடு
 சிதியப் பேரரசு
 இந்தோ சிதியன் பேரரசு
 இந்தோ-பார்த்தியப் பேரரசு
 மெனாண்டர்

அடிக்குறிப்புகள்

மேற்கோள்கள்
 Boardman, John (1994). The Diffusion of Classical Art in Antiquity. Princeton University Press. .
 Boardman, John, Jasper Griffin, and Oswyn Murray (2001). The Oxford Illustrated History of Greece and the Hellenistic World. Oxford University Press. .
 Bopearachchi, Osmund (1991). Monnaies Gréco-Bactriennes et Indo-Grecques, Catalogue Raisonné. Bibliothèque Nationale de France, .
 Bopearachchi, Osmund and Christine Sachs (2003). De l'Indus à l'Oxus, Archéologie de l'Asie Centrale: catalogue de l'exposition. .
 McEvilley, Thomas (2002).The Shape of Ancient Thought. Comparative studies in Greek and Indian Philosophies. Allworth Press and the School of Visual Arts. 
 Puri, B. N. (2000). Buddhism in Central Asia. Motilal Banarsidass, Delhi. .
 Tarn, W. W. (1966) The Greeks in Bactria and India. 2nd Edition. Cambridge University Press.
 Watson, Burton, trans. (1993). Records of the Great Historian. Han dynasty II, by சிமா சியான். Columbia University Press. .

வெளி இணைப்புகள்
Greco-Bactrian and Indo-Greek Kingdoms in Ancient Texts
Some new hypotheses on the Greco-Bactrian and Indo-Greek kingdoms by Antoine Simonin
Catalogue of Greco-Bactrian and Indo-Greek Coins

முன்னாள் முடியாட்சிகள்
ஆசியாவின் முன்னாள் நாடுகள்
ஆசியாவின் முன்னாள் முடியாட்சிகள்
பாக்கித்தான் வரலாறு
ஆப்கானித்தானின் வரலாறு
நடு ஆசியா
கிரேக்க வரலாறு
எலனியக் காலம்